Веселин Георгиев
Песента на китарата

chitanka.info

Отново китарата засвири

любовна тъжна песен…

Нотите редеше бавно

във ритъма чудесен!

Шест прости струни само,

а толкоз много казват…

Течеше леко песента,

без болка да показват.

Красива беше тя —

от извора в поток,

потокът във река,

размила се в морето…

И вече свърши песента.

Разплака много хора.

Струните застинаха в покой,

земя ръцете си разтвори…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.